|  |  |  |  |
| --- | --- | --- | --- |
| **Ministarstvo regionalnoga razvoja i fondova Europske unije (MRRFEU)** | **PRAVILA 2014.-2020.** | **Pravilo br.** | **06** |
| **Datum odobrenja** | **Studeni 2017.** |
| **Dodjela bespovratnih sredstava** | **Verzija** | **3.1** |
| **Prilog**  | **28** |
| **Pravilo odobreno od** | **Ministar MRRFEU** |

**PITANJA I ODGOVORI – PDP**

[**www.strukturnifondovi.hr**](http://www.strukturnifondovi.hr)

**FOND:** KF **NADLEŽNO TIJELO:** MMPI

**PRIORITETNA OS:** 7. Povezanost i mobilnost **ROK ZA PODNOŠENJE PP:** 20.07.2018. godine

**SPECIFIČNI CILJ:** 7iii1 – Povećanje uporabe i važnosti željezničke mreže  **ROK ZA ODGOVOR NA PITANJE (UzP):** 7 kalendarskih dana

**NAZIV POZIVA:** Poziv za sufinanciranje izrade Studije analize i mogućnost osiguranja

pristupačnosti službenih mjesta pod upravljanjem HŽ Infrastrukture

**REFERENTNI BROJ POZIVA:** KK.07.5.1.06

**TIP NATJEČAJA:** Ograničeni

**MODALITET:** Trajni

|  |  |  |
| --- | --- | --- |
|  | **VERZIJA:**  | **2** |
|  | **OBJAVA SVIH PITANJA/ODGOVORA IZ VERZIJE 2:** | **15.6.2018.** |
| **RB** | **DATUM ZAPRIMANJA PITANJA: 14.6.2018.** | **DATUM ODGOVORA NA PITANJE: 15.6.2018.** |
|  | Poštovani, imamo upit vezan za prijavu na poziv Poziv za sufinanciranje izrade Studije analize i mogućnost osiguranja pristupačnosti službenih mjesta pod upravljanjem HŽ Infrastrukture, kod poziva KK.07.5.1.06.Budući da je u međuvremenu, nakon otvaranja poziva, a prije naše prijave, na snagu stupila Uredba EU 2016/679, Opća uredba o zaštiti podataka, molimo informacije vezano za zaštitu svih osobnih podataka koji se moraju dostaviti kao sastavni dio prijave tražen u sklopu Poziva, a u skladu sa Uredbom EU 2016/679. | Odgovor je naveden u nastavku.  |

Ministarstvo mora, prometa i infrastrukture (u daljnjem tekstu: Ministarstvo) posvećuje veliku važnost zaštiti osobnih podataka fizičkih osoba zaprimljenih tijekom prijave na Pozive za dodjelu bespovratnih sredstava (u daljnjem tekstu: Poziv).

Osobni podaci definirani su u članku 4. stavku 1. točki 1. Uredbe (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (dalje: Opća Uredba o zaštiti podataka ili Uredba).

Osobni podaci dostavljeni od strane podnositelja prijave na Poziv (ime i prezime, adresa, OIB, datum i godina rođenja, podaci o zaposlenju, plaći, uvjetima rada, obrazovanju) bit će korišteni u svrhu provođenja postupka dodjele bespovratnih sredstava te sklapanja i izvršenja Ugovora o dodjeli bespovratnih sredstava, a sukladno Zakonu o uspostavi institucionalnog okvira za provedbu europskih strukturnih i investicijskih fondova u Republici Hrvatskoj u razdoblju 2014-2020 (NN 92/14; dalje: Zakon), Uredbi o tijelima u sustavima upravljanja i kontrole korištenja Europskog socijalnog fonda, Europskog fonda za regionalni razvoj i Kohezijskog fonda, u vezi s ciljem „Ulaganje za rast i radna mjesta“ (NN 107/2014, 23/2015, 129/2015, 15/17 i 18/17; dalje: Uredba) te sukladno Zajedničkim nacionalnim pravilima.

Pristup osobnim podatcima imat će tijela u sustavu zadužena za upravljanje i kontrolu sukladno Zakonu i Uredbi te tijelo za reviziju sukladno Zakonu o Državnom uredu za reviziju (NN 80/11).

Prilikom svake prijave projektnog prijedloga prijavitelj je dužan potpisati *„Izjavu prijavitelja“,* čime pristaje odnosno daje privolu na korištenje podataka koji su dio projektnog prijedloga, a što uključuje i osobne podatke.

**Identitet voditelja obrade:**

Ministarstvo mora, prometa i infrastrukture, Prisavlje 14, 10000 Zagreb, OIB: 22874515170.

**Službenik za zaštitu podataka:**

Katarina Mustafagić, katarina.mustafagic@mmpi.hr, +385/1/6169-093

**Svrha obrade:**

Provođenje postupka dodjele bespovratnih sredstava te sklapanje i izvršenje Ugovora o dodjeli bespovratnih sredstava.

**Primatelji osobnih podataka:**

1. Ministarstvo mora, prometa i infrastrukture, Prisavlje 14, Zagreb, OIB: 22874515170
2. Ministarstvo regionalnog razvoja i fondova Europske unije, Miramarska cesta 22, Zagreb, OIB: 69608914212
3. Središnja agencija za financiranje i ugovaranje, Ulica grada Vukovara 284 (Objekt C), Zagreb, OIB: 11548277852
4. Ministarstvo financija, Katančićeva 5, Zagreb, OIB: 18683136487
5. Agencija za reviziju sustava provedbe programa Europske unije, Alexandera von Humboldta 4/V, Zagreb, OIB: 94432282335
6. Državni ured za reviziju, Tkalčićeva 19, zagreb, OIB: 55448281176

**Razdoblje pohrane:**

Osobni podaci bit će trajno pohranjeni u sustavu eFondovi kako bi se mogao pratiti revizijski trag i ocjenjivanje projektnih prijedloga.

**Prava korisnika:**

Ispitanik/Prijavitelj/Korisnik ima pravo zatražiti pristup osobnim podacima i ispravak ili brisanje osobnih podataka ili ograničavanje obrade koji se odnose na ispitanika ili prava na ulaganje prigovora na obradu takvih te prava na prenosivost podataka.

**Napomena:** U slučaju ispravka dostavljenih osobnih podataka, brisanja osobnih podataka ili ograničavanja obrade osobnih podataka, podaci unutar projektne prijave biti će ispravljeni u skladu sa ispravkom, brisanjem ili ograničavanjem obrade osobnih podataka.

U tom slučaju, Odbor za evaluaciju projektnih prijedloga završiti će postupak odabira sukladno raspoloživim informacijama, uz mogućnost neodobrenja dijela troškova ili cijele projektne prijave.

**Pravo na povlačenje privole:**

/Prijavitelj/ ima pravo povlačenja privole na korištenje osobnih podataka.

**Napomena:** U slučaju i povlačenja privole na korištenje osobnih podataka, podaci unutar projektne prijave biti će ispravljeni u skladu sa povlačenjem privole na korištenje osobnih podataka.

U tom slučaju, Odbor za evaluaciju projektnih prijedloga završiti će postupak odabira sukladno raspoloživim informacijama, uz mogućnost neodobrenja dijela troškova ili cijele projektne prijave.

**Pravo na podnošenje prigovora nadzornom tijelu:**

Ispitanik/Prijavitelj/Korisnik u svakom trenutku ima pravo podnijeti pritužbu nadzornom tijelu za zaštitu podataka.

**Informacija o tome je li pružanje osobnih podataka zakonska ili ugovorna obveza ili uvjet nužan za sklapanje ugovora:**

Pružanje osobnih podataka je jedan od uvjeta nužnih za sklapanje i izvršenje Ugovora o dodjeli bespovratnih sredstava.